La Colla Verda continua amb la repoblació de les dunes del litoral de Sagunt
20 de novembre 2017

![](/media/5vfad2wb/52_c_colla.jpg)  
  

La Colla Verda, el projecte de voluntariat ambiental de l'Ajuntament de Sagunt i Acció Ecologista-Agró, acomiada la tardor amb una nova plantació de flora dunar. La cita serà dissabte, 25 de novembre, en la platja de Corinto, junt a la Gola de Quartell, on els voluntaris ja van protagonitzar una plantació el passat mes d'octubre.

L'objectiu d'esta actuació mediambiental és consolidar un nou muntanyar, nom que reben les dunes en este racó del litoral valencià, augmentat la seua biodiversitat plantant lliris de mar, herba dels conills, grama marina, efedra, cards marins...

El punt de trobada per als voluntaris serà La Casa Penya a les 10.30 hores. Tota aquella persona que vulga col·laborar ha d'enviar un correu electrònic a agromorvedre@gmail.com o telefonar al 960 263 617.​

​

*   [](http://www.facebook.com/sharer.php?u=https://aytosagunto.es/va/actualitat/la-colla-verda-continua-amb-la-repoblacio-de-les-dunes-del-litoral-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-continua-amb-la-repoblacio-de-les-dunes-del-litoral-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-continua-amb-la-repoblacio-de-les-dunes-del-litoral-de-sagunt/ "Linked In")
*   [](mailto:?body=https://aytosagunto.es/va/actualitat/la-colla-verda-continua-amb-la-repoblacio-de-les-dunes-del-litoral-de-sagunt/)